b'\n_START_ARTICLE_\nKreeka meedia\n_START_SECTION_\nTr\xc3\xbckimeedia\n_START_PARAGRAPH_\nKreekas on 82 \xc3\xbcleriigilise levikuga ajalehte. Neist 8 on hommikulehed, 13 \xc3\xb5htulehed, 22 p\xc3\xbchap\xc3\xa4evalehed ja 16 n\xc3\xa4dalalehed._NEWLINE_Suurima l\xc3\xa4bim\xc3\xbc\xc3\xbcgiga iga p\xc3\xa4ev ilmuv ajaleht on Ta Nea, mille tr\xc3\xbckiarv on 59 000 ja lugejaskond 191 000 (WAN-IFRA:529) Ta Nea ilmub Kreeka pealinnas Ateenas ja kuulub Lambarkis Press Groupi koosseisu, nagu ka hommikuleht To Vima. Ajaleht on vasaktsentristlik ning 1980. ja 1990. aastatel toetas ajaleht Kreeka Sotsialistlikku Parteid. Kathimerinit loetakse Kreeka meedia liberaalsuse lipulaevaks. K\xc3\xb5rge kvaliteediga p\xc3\xa4evaleht ilmub ka inglise keeles ning see levib samuti USA-s ja K\xc3\xbcprosel. Alates 1988. aastast on lehe omanik Aristidis Alafouzos. 2008. aasta seisuga suuruselt kolmandal p\xc3\xa4evalehel Eleftherotypial ilmub ka p\xc3\xbchap\xc3\xa4evav\xc3\xa4ljaanne \xe2\x80\x93 Kyriakatiki Eleftherotypia. Laup\xc3\xa4evases ja p\xc3\xbchap\xc3\xa4evases lehes on loo autoriks pandud \xe2\x80\x9clos\xe2\x80\x9d, mis tagab anon\xc3\xbc\xc3\xbcmsuse. Kreeka keeles t\xc3\xa4hendab "\xce\x99\xce\xbf\xcf\x82" viirust.\n_START_SECTION_\nSuurimad ajalehed (tr\xc3\xbckiarvu j\xc3\xa4rgi)\n_START_PARAGRAPH_\nTa Nea (tsentristliku poliitilise suunitlusega hommikuleht), Kathimerini (paremtsentristliku poliitilise suunitlusega p\xc3\xa4evaleht), Eleftherotypia (vasaktsentristliku p\xc3\xa4evaleht), To Vima (tsentristlik p\xc3\xa4evaleht), Ethnos (tsentristlik p\xc3\xa4evaleht), Sportday (spordiajaleht), Eleftheros Typos (paremtsentristlik p\xc3\xa4evaleht), To Fos ton Spor (jalgpallispordi ajaleht), Protathlitis (spordileht), Goal News (spordileht)_NEWLINE_Eleftheros Typos suleti 22. juunil 2009. Kreekas ilmub ka tasuta p\xc3\xa4evalehti, n\xc3\xa4iteks City Press, Metro ja Metropolis. City Press ja Metro on tr\xc3\xbckiarvuga 100 000 ning lugejaid on neil vastavalt 333 000 ja 332 000. Metropolise tr\xc3\xbckiarv on 10 000 ja lugejaid 167 000. (ZenithOptimedia; FDN Newsletter; WAN-IFRA assessment (circulation Metropolis and Magnesia) Kreekas oli 2009. aastal 44 p\xc3\xa4evalehte, neist 4 olid tasuta k\xc3\xa4ttesaadavad. (WAN assessment; 2009 WAN assessment (free dailies); WAN-IFRA assessment) 2007. aastal luges ajalehti 11,7% t\xc3\xa4iskasvanutest. (FOCUS BARI S.A.) Veebiv\xc3\xa4ljaannetest on Kreekas populaarseim Naftemporiki (naftemporiki.gr) mille k\xc3\xbclastajate arv 2009. aastal k\xc3\xbc\xc3\xbcndis 480 000-ni kuus. (Google Ad Planner)_NEWLINE_Spordiportaali sport.gr k\xc3\xbclastab 500 000 inimest kuus. (World Press Trends 2010:525)\n_START_SECTION_\nInternet\n_START_PARAGRAPH_\n2009. aastal kasutas Kreekas Internetti 46% elanikkonnast. 2011. aasta algus n\xc3\xa4itas, et kasutajaskond oli 20% v\xc3\xb5rra kasvanud. Kreekas on tsensuurivaba Internet. 2006. aastal kasutas kreeklane Internetti keskmiselt 54 minutit, 2007. aastal 60 minutit p\xc3\xa4evas (2006 ADNPA; 2007 BARI FOCUS S.A.) K\xc3\xbcmme k\xc3\xbclastatumat veebisaiti Kreekas on Facebook, Google.gr, Google.com, YouTube, Blogger, Yahoo!, Windows Live, Wikipedia, Twitter, WordPress. (http://www.alexa.com/topsites/countries/GR)\n_START_SECTION_\nAvalik-\xc3\xb5iguslik ringh\xc3\xa4\xc3\xa4ling\n_START_PARAGRAPH_\nKreeka rahvusringh\xc3\xa4\xc3\xa4ling (1) (ERT) on riigile kuuluv avalik-\xc3\xb5iguslik raadio- ja televisioonikompanii. ERT on EBU liige. ERT alustas tegevust 1938. aastal, piirdudes algselt raadioprogrammide edastamisega Ateenast. 1950. aastal oli see \xc3\xbcks 23-st EBU asutajaliikmest. 1966. aastal alustati tele\xc3\xbclekannetega. ERT-d rahastatakse peamiselt litsentsitasudest.\n_START_SECTION_\nRaadio\n_START_PARAGRAPH_\nRaadio on Kreekas olulisuselt teine infoallikas ja meelelahutusepakkuja. Kreekas on 1058 raadiojaama. (1) ERT-l on neli \xc3\xbcleriigilist raadiojaama. ERA NET keskendub uudistele ja jutusaadetele, ERA2 muusikale, ERA3 klassikalisele muusikale ja kultuurile ning ERA4 on spordikanal. Lisaks on ERT-\n_START_SECTION_\nPopulaarsemad eraraadiojaamad\n_START_PARAGRAPH_\nAntenna1, Skai Radio, Rythmos, Athena 9.84 FM, Radio Filia, International Hellenic Radio Networ, Nova Sport FM\n_START_SECTION_\nTelevisioon\n_START_PARAGRAPH_\nERT-l on kolm \xc3\xbcleriigilist telejaama. ET1 on meelelahutuskanal, kust v\xc3\xb5ib leida kultuuri-, spordi-, uudiste- ja lastesaateid. NET on eelk\xc3\xb5ige uudistekanal, kuid sealt v\xc3\xb5ib leida ka sporti ja lastesaateid. ET3 edastatakse Thessalonikist, see keskendub kohalikele uudistele ja kultuuriprogrammile. ERT World on satelliitkanal, mis on m\xc3\xb5eldud v\xc3\xa4lismaal elavatele kreeklastele. (1) Vaadatavuse osas domineerivad erakanalid.(1) Nendest on t\xc3\xa4htsaimad Mega TV (esimene Kreeka eratelekanal, vaadatavuselt suurim Kreeka kanal, keskendub sarjadele ja meelelahutussaadetele), Alpha TV (kuulub Saksa telekompaniile RTL, edastab nii kodu- kui v\xc3\xa4lismaist meelelahutust), Alter Channel (edastab v\xc3\xa4idetavalt parimaid uudisteprogramme kogu riigis, lisaks n\xc3\xa4idatakse ka meelelahutussaateid), ANT1 (vaadatavuselt teine kanal Kreekas, n\xc3\xa4itab populaarseid telesarju ja telem\xc3\xa4nge) ja Star Channel (elustiili- ja k\xc3\xb5musaated). (1)\n_START_SECTION_\nReklaamikanalid\n_START_PARAGRAPH_\nK\xc3\xb5ige rohkem kohtab Kreeka meedias reklaami paberkandjal, juhtival kohal on tasuta p\xc3\xa4evalehed. 2010. aastal kulutati reklaamile ajalehtedes 344 mln ja ajakirjades 761 mln eurot. Televisioonis reklaamimisele kulutati 532 mln eurot. Rahaliselt mahult j\xc3\xa4rgmised on v\xc3\xa4lisreklaamid, millele 2010. aastal kulutati 202 mln eurot. Reklaamile raadios kulutati 121 mln eurot. (Media Services, ZenithOptimedia) Ajalehtede reklaampinna suurimateks ostjateks on finantsorganisatsioonid, neile j\xc3\xa4rgnevad avaliku sektori reklaamid ja meelelahutus. (Media Services S.A.)_NEWLINE_Suurim kirjastus on Pegasus Publishing SA, mille tr\xc3\xbckiarv ulatub 38 902-ni (2008. aasta andmed). Tr\xc3\xbckiarvu j\xc3\xa4rgi on j\xc3\xa4rgmised kaks suuremat kirjastust Lambrakis Press SA (35 590) ja C K Tegopoulos SA (28 296). (Allikas ADNPA)'